**ΕΠΑΝΑΛΗΠΤΙΚΟ ΥΛΙΚΟ**

**ΚΕΦΑΛΑΙΟ ΠΡΩΤΟ: ΟΙ ΠΡΩΤΟΙ ΑΙΩΝΕΣ ΤΟΥ ΒΥΖΑΝΤΙΟΥ (330–717 μ.Χ.)**

**Ι. Η ΜΕΤΕΞΕΛΙΞΗ ΤΟΥ ΡΩΜΑΪΚΟΥ ΚΡΑΤΟΥΣ**

**1. Από τη Ρώμη στη Νέα Ρώμη (σ. 7)**

1. Ποια μέτρα πήρε ο Κωνσταντίνος Α΄ για να ανορθώσει το ρωμαϊκό κράτος;
2. Ποιοι λόγοι ώθησαν τον Κωνσταντίνο Α΄ να μεταφέρει την πρωτεύουσα από τη Δύση (Ρώμη) στην Ανατολή (Κωνσταντινούπολη);
3. Γιατί η Κωνσταντινούπολη ονομάστηκε Νέα Ρώμη; (αναφορά και στα κτίσματα)

Θρησκευτική πολιτική του Κωνσταντίνου Α΄.

1. Για ποιο λόγο ο Κωνσταντίνος Α΄ ακολουθούσε ευνοϊκή πολιτική προς τους Χριστιανούς και ποιες ενέργειές του αποδεικνύουν την πολιτική του αυτή;
2. Διάταγμα των Μεδιολάνων. (πότε και ανάμεσα σε ποιους υπογράφτηκε, ποιο ήταν το περιεχόμενό του, ποιες συνέπειες είχε για τους Χριστιανούς)
3. Α’ Οικουμενική Σύνοδος της Νίκαιας. (Ποιος, πότε, γιατί και για ποιο σκοπό την συγκάλεσε)

Δημιουργική εργασία:

Φαντάσου ότι ανήκεις σε οικογένεια Χριστιανών – κατοίκων σε μια από τις ανατολικές επαρχίες του ρωμαïκού κράτους- , που υπέφεραν πολύ από τους διωγμούς εναντίον του Χριστιανισμού. Να γράψεις ένα κείμενο όπου θα περιγράφεις τις σκέψεις και τα συναισθήματά σου μετά που ο Μ. Κωνσταντίνος και ο Λικίνιος εξέδωσαν το Διάταγμα των Μεδιολάνων.

Δείτε:

Ο Μέγας Κωνσταντίνος – ταινία: <https://www.youtube.com/watch?v=L43-oMyHBXo>

Η Νέα Ρώμη: <https://www.youtube.com/watch?v=LVJLg7cMLv0>

<https://www.youtube.com/watch?v=6G3NxxzPvz4>

**2. Εξελίξεις ως τις αρχές του 6ου αι. (σ. 10)**

1. Ποια είναι τα χαρακτηριστικά της οικονομίας του βυζαντινού κράτους ως τις αρχές του 6ου αιώνα;
2. Να αναφέρετε τα κοινωνικά προβλήματα που αντιμετώπιζε το βυζαντινό κράτος στις αρχές του 6ου αιώνα.

Γερμανικό πρόβλημα

1. α) Με ποιους τρόπους αντιμετώπισε η ανατολική αυτοκρατορία τη γερμανική απειλή;

β) Ποια προβλήματα προκάλεσε αυτή η αντιμετώπιση τόσο στο εσωτερικό όσο και στο εξωτερικό του κράτους;

γ) Γιατί το δυτικό τμήμα της αυτοκρατορίας υπέκυψε στη γερμανική εισβολή;

1. Ποια μέτρα προτείνει ο φιλόσοφος κι επίσκοπος Κυρήνης Συνέσιος για την αντιμετώπιση του γερμανικού προβλήματος, σύμφωνα με την πηγή στη σελ. 11 του βιβλίου σας.

Δημιουργική εργασία:

Να εντοπίσετε τη σημασία της φράσης «άρτος και θεάματα» και να σκεφτείτε ανάλογες περιπτώσεις, στις οποίες έχει εφαρμοστεί αυτή η πολιτική.

Δείτε:

Άρτον και Θεάματα – Κολοσσαίο: <https://www.youtube.com/watch?v=LnWIAq0r6zg>